# Bestyrelsesmøde

### Tid: fredag 06-04-2020 kl. 17.00-19.00

### Sted: ”sammen, hver for sig” over Messenger pga. Corona-situationen

**Deltagere:**  Ann Rasmussen (AR), Lars Trustrup (LT), Dorte Nørregaard Madsen (DNM),

Jaris Juul-Jørgensen (JJJ) og Joan Pedersen (JP)

 **Afbud:**

Jette Basnov (JB) og Anne-Marie Schürmann (AMS)

**Referent:** Joan Pedersen

### DAGSORDEN:

1. Opvisningsdragter til børnehold.
2. Samarbejde med Nyborg Ungdomsskole omkring Cross Training.
3. Sæsonbookinger, status.
4. Aflysning af generalforsamling.
5. Nedlukning af aktiviteter pr. 13/3 2020 og afslutning af sæson pr. 31/3 2020.
6. Nyborg Kommune ”Gang i gaden”.
7. Midler fra Nyborg Idræts Samvirke (NIS).
8. Instruktørmøde og teambuilding.
9. Tidspunkt for næste bestyrelsesmøde.
10. Evt.
11. Opvisningsdragter til børnehold.
Flere forældre har skrevet til foreningen pga. den store ekstraudgift til dragter, de er blevet pålagt. Der er eksempel på egenbetaling op til 375 kr. pr. dragt efter tilskud. Vi er indstillet på at finde en løsning, der kan imødegå problemet. F.eks. kan dragterne bruges i flere sæsoner, være ens for flere hold og bruges til almindelig træning - og ikke kun til opvisning. Vi har ikke lagt os fast på en løsning; men vi vil henstille til instruktører på spring-rytmehold om at finde billigere dragter.
12. Samarbejde med Nyborg Ungdomsskole omkring Cross Training.
Træner Michael Hegner, Cross Training (OCR) har skrevet og spurgt om mulighed for at træne med Nyborg Ungdomsskole i Laden. Ann har videresendt henvendelsen til Lars Andersen, Nyborg Kommune, for at høre om der er en interessekonflikt og problemer rent forsikringsmæssigt.
13. Sæsonbookinger, status.
Bookinger af lokaler til ny sæson er næsten afsluttet. Ordrebekræftelser lovet uge 18/19. Vi har 2 nye instruktører til qigong og 2 nye instruktører til yoga/pilates-hold. Begge hold vil køre som både morgen/formiddags- og aftenhold.
Vi søger også om et lokale til løberne mandag og onsdag aften.
14. Aflysning af generalforsamling.
Generalforsamling, fastsat til 29/3 2020, blev på grund af Corona-situationen aflyst pr. mail til alle medlemmer den 11/3 2020. Generalforsamlingen vil blive afviklet så hurtigt det kan lade sig gøre, når vi igen må samles.
Der er indkommet et forslag, som tages med til generalforsamlingen.
15. Nedlukning af aktiviteter pr. 13/3 2020 og afslutning af sæson pr. 31/3 2020.
Som følge af den aktuelle Corona-virus og forbuddet mod større forsamlinger blev alle aktiviteter stoppet pr. 13/3. Meddelelse herom udsendt til alle medlemmer 11/3-2020. Vi valgte efterfølgende at afslutte sæsonen ved udgangen af marts og annullere gymnastikopvisningen, da der ikke er sat en dato for, hvornår vi må samles igen.
16. Nyborg Kommune ”Gang i gaden”.
Kommunen har inviteret til en aktivitetsdag ”Gang i gaden” den 6/6 2020. Eftersom statsministeren netop har forlænget forbuddet mod at samles flere end 10 personer, betragter vi arrangementet som aflyst.
17. Midler fra Nyborg Idræts Samvirke (NIS).
NIS har bevilget 10.000 kr. til indkøb af stortrampolin. Lene Sørensen arbejder videre med at søge om tilskud fra andre fonde.
18. Instruktørmøde og teambuilding.
Det er aftalt at Ann, Jaris og Joan afholder virtuelt møde med ledende instruktører for spring-/rytmehold om kommende sæson + dragter. Øvrige instruktører orienteres om den nye sæson pr. mail. Kontrakter vil blive lagt på Instruktørmodulet på hjemmesiden, hvorfra de kan downloades. LT udarbejder forslag til ny kontrakt i forhold til et oplæg fra DGI. Der skal sendes mail til ledende instruktører om at holdtekster skal være os i hænde senest 1. maj, således vi kan åbne for tilmelding omkring 1/6 2020.

Arrangement med teambuilding udskydes på ubestemt tid.
19. Tidspunkt for næste bestyrelsesmøde.
Næste bestyrelsesmøde er fastlagt til 18/5 kl. 20.00.
20. Evt.
Som følge af pressemødet d.d. vedr. langsom genåbning af samfundet pga Corona-situationen er Storebæltsløbet udskudt til 19/9 2020. Vi afventer officiel udmelding fra Storebælt.

Henvendelse fra DGI/DIF med anmodning om at udfylde skema vedr. manglende indtægter skal returneres så hurtigt som muligt. Corona-situationen har indtil videre betydet aflysning af crossløbets sidste etape, øl-løbet, skole-OL, forårsfestival og et par små atletikstævner, som alle ville have givet en indtægt.
AR og LT udfylder skema.